Document ID: /roh_data/filtered/fineweb-2-filterrobots_roh.jsonl.gz/7752

Tenor la resoluziun duain tut ils pajas coordinar e rinforzar las mesiras per impedir attatgas da terror dal Stadi Islamic. Quai en cunvegnientscha cun il dretg internaziunal e cun ils dretgs umans. Il cussegl ha numnà il SI in “privel global senza exempel per la pasch e per la segirezza internaziunala”.
Resoluziuns dal Cussegl da segirtad da l’ONU en tenor dretg internaziunal liantas per ils commembers. La votaziun è stada gist in’emna suenter las attatgas da terror da Paris.
Nagin dretg per acziuns militaras
La resoluziun na dat però nagin dretg per acziuns militaras cunter il SI. Era l’artitgel 7 da la charta da l’ONU na vegn betg numnà; quel dat a stadis la pussaivladad da duvrar violenza. Entant porscha la resoluziun in sustegn politic en il cumbat cunter la gruppa dschihadista.
Ultra da las attatgas a Paris condemna la resoluziun era las attatgas a Sousse (Tunesia), Ankara e Beirut sco era l’attentat sin in aviun russ sur il Sinai.
RR novitads 06:00